stanford-oval/wikipedia huggingface dataset:
דסיור מנומר
אנטומיה ומראה

הדסיור המנומר הוא אחד המינים הגדולים במשפחת נמיות הכיס, אשר דומה במבט שטחי לחולדה ובמבט מדוקדק יותר לקרובו הזעיר - חדף הכיס: יש לו ראש משולש עם חרטום מחודד וארוך במיוחד המותאם לנבירה בפסולת, והוא בעל אוזניים בינוניות ורחבות וזנב ארוך ושעיר המסייע לו ביציבות בעת הטיפוס. יש לו גפיים חזקות המתאפיינות בטפרים ארוכים במיוחד אשר משמשים אותו לחפירה. עיניו ואפו כהים ובעלי גודל זהה פחות או יותר. מבנה גופו של הדסיור המנומר גוצי וגמיש ואורכו כולל הזנב 23–41 ס"מ. משקלו הממוצע של הדסיור 200–250 גרם.
הפרווה של הדסיור המנומר רכה ועבה, ומורכבת משערות זיפיות צפופות וארוכות. צבע הפרווה הוא חום קפה כהה או בהיר אשר עשוי להיות אדמוני מעט; חרף הצבע הכהה, הפרווה של הדסיור שזורה בשערות לבנות, כסופות וצהובות אשר גורמות לה להראות מנומרת וזהו המקור לשמו. הזנב והרגליים בצבע חום-שחרחר, בעוד שהגחון, הסנטר וקצה הזנב צהבהבים. פניו הכהות של הדסיור דלילות יחסית בשיער, ולאורך המצח והחרטום יש בדרך כלל משטח שעיר בצבע חום זית. צידן האחורי של האוזניים לבן דהוי.
תפוצה ואקולוגיה

הדסיור המנומר אנדמי לגינאה החדשה. הוא מצוי הן בחלק המזרחי אשר בשליטת פפואה והן בחלק המערבי אשר בשליטת אינדונזיה. בית הגידול שלו מורכב בעיקר מיער גשם טרופי הררי אשר נמצא לאורך רכס הקורדלריה המרכזית החוצה את האי, אך גם בכרי דשא ומרעה תת-אלפיני בפסגות ההרים וכן בסוואנות גשומות בקרבת היערות. בתוך היערות ההרריים, הוא מצוי בטווח גובה של 3,900-1,200 מטר מעל פני הים, כאשר הגובה הממוצע הוא 2,000 מטר.
אין מידע רב על האקולוגיה והביולוגיה של הדסיור המנומר. ידוע שהוא בעל חיים פעיל יום, אשר מבלה את מרבית זמנו על העצים בחיפוש אחר חרקים וחולייתנים זעירים כדוגמת זוחלים ודו-חיים. בשבי, התזונה שלו מורכבת לרוב מבשר, חיפושיות, ציקדות ומקקים. תודות לטפריו הארוכים ולרפידות הדביקיות בכפות הרגליים, הדסיור המנומר הוא טפסן עצים מעולה, המסתייע בכך על מנת להימלט מרודפיו; בעת סכנה, הוא נצמד בדרך כלל לגזע עץ כאשר פרוותו החדגונית והמחוספסת מתמזגת להפליא עם הגזע המכוסה בטחב וחזזיות. הדסיור יורד לעיתים קרובות לקרקע בתורו אחר מזון, ונוהג להשתמש בגפיו החזקות ובטפריו הארוכים על מנת לחפור באדמה בחיפוש אחר תולעים וזחלים. הדסיור המנומר מתרבה לאורך כל השנה, והנקבה ממליטה ארבעה גורים לכל היותר.
מצב

הדסיור המנומר מסווג על ידי הרשימה האדומה של IUCN במצב השימור ללא חשש (LC), בשל תפוצה רחבה, אוכלוסייה גדולה, העדר איומים משמעותיים, וכי אין זה סביר שתהיה בעתיד הקרוב ירידה המצדיקה סיווג בקטגוריה מאוימת יותר. תורם לכך בין השאר בית הגידול ההררי והמיוער של הדסיור אשר מקשה על גישה אליו. הדסיור מצוי במספר אזורים מוגנים, וארגון IUCN ממליץ לרשויות השימור הפפואניות והאינדונזיות לבצע מחקרים אקולוגים על מנת להכיר טוב יותר את המין.
הערות שוליים

↑  דסיור מנומר באתר הרשימה האדומה של IUCN
נוף אופייני לבית גידולו של הדסיור המנומר.
בוקה גרני

| --- | --- |
"בוקה גרני" - "זר עשבי תיבול" הכולל טימין, עלה דפנה ומרווה
 
 מאכלים
 סוג:  רוטב לתיבול, צמח ארומטי 
 מוצא:  צרפת 
 מרכיבים עיקריים:  קורנית, עלה דפנה 
 
בּוּקֵה גַרְנִי או בּוּקֵה גַארְנִי (מצרפתית: bouquet garni - "זר עיטורים") היא שיטת תיבול במטבח הצרפתי המשמשת לתיבול צירים, תבשילים, רטבים ומרקים. השיטה כוללת איגוד מספר עשבי תיבול לזר הקשור בחוט או ארוז בשקית בד. שיטה זו מאפשרת למצות את טעמו של הזר לנוזל הבישול אך גם להוציא אותו בסוף הבישול.
זר התיבול עשוי לכלול כל צירוף של העשבים הבאים: פטרוזיליה, טימין, עלה דפנה, ריחן, עירית, רוזמרין, לענה, תמכה ומרווה, וייתכן שיכלול גם עשבים נוספים.
לעיתים הזר כולל גם ירקות כגון: כרישה, גזר, סלרי, בצל ושורש פטרוזיליה, תערובת הנקראת מירפואה.
בין המאכלים הידועים מהמטבח הצרפתי העושים שימוש בזר זה הם ביף בורגיניון, פוט-או-פה ובויאבז. שיטת הבוקה גרני משמשת גם במטבחים אחרים, למשל המטבח האיטלקי, המטבח היווני ואף המטבח הווייטנאמי.
נשיא פינלנד

| --- | --- |


 איוש נוכחי:  אלכסנדר סטוב (1 במרץ 2024) 
 תאריך כניסה לתפקיד:  1 במרץ 2024
 תחום שיפוט:  פינלנד 
 מעון:  מנטיניימי 
 משך כהונה קצוב:  6 שנה 
 ייסוד המשרה:  17 ביולי 1919 
 איוש ראשון:  קארלו יוהו סטולברג
 www.presidentti.fi
 
ארמון הנשיאות בהלסינקי
נשיא הרפובליקה של פינלנד (בפינית: Suomen tasavallan presidentti; בשוודית: Republiken Finlands president) הוא (או היא) ראש המדינה של פינלנד. הנשיא מחזיק בסמכויות משניות וטקסיות, כאשר סמכות הביצוע היא של הממשלה ("מועצת העם") בפיקוח הפרלמנט הפיני. מאז 1994 הנשיא נבחר ישירות על ידי הבוחרים, לתקופה של שש שנים ולשתי תקופות כהונה לכל היותר. הנשיא חייב להיות אזרח פיני יליד המדינה. נשיא פינלנד המכהן ממרץ 2024 הוא אלכסנדר סטוב.
היסטוריה

עקב הדיון שנערך לאורך מלחמת האזרחים הפינית, אם פינלנד העצמית צריכה להיות מונרכיה, נבחר מודל נשיאותי המהווה פשרה ומעניק לנשיא סמכויות נרחבות בתחום יחסי החוץ של המדינה ויכולת לקבוע את ממשלותיה ולפזר את הפרלמנט. חוקת פינלנד החדשה, מגבילה את סמכויות הנשיא ומחדדת את הפרדת הרשויות, הנשיא איננו יכול עוד לפזר את הפרלמנט ללא הסכמת ראש ממשלת פינלנד ואינו יכול למנות לבדו ראש ממשלה ושרים.
בחירת הנשיא

כל מפלגה שלה לפחות מושב אחד בפרלמנט יכולה להציע מועמד לנשיאות. לפי החוקה, גם קבוצה בת 20,000 בעלי זכות בחירה יכולה להציע מועמד לנשיאות. בין 1919 ל-1988 נבחר הנשיא על ידי גוף-בוחר (מועצת אלקטורים, שנבחרו על ידי הבוחרים). השיטה עברה בהדרגה לשיטה של בחירות ישירות מ-1994.
אם יש מועמד יחיד לא נערכות בחירות, אם מועמד זוכה ביותר ממחצית הקולות הוא נבחר לכהונה, אם אף מועמד לא זוכה ביותר מ-50% מהקולות נערך סיבוב שני בין בעלי מספר הקולות הרב ביותר. אם מושג תיקו, מבצעת הממשלה הגרלה. הבחירות לנשיאות נערכות תמיד ביום ראשון השלישי בינואר, הסיבוב השני (אם מתקיים) נערך שלושה שבועות לאחר מכן. הנשיא נכנס לתפקידו ב-1 בפברואר או ב-1 במרץ (בתלות אם התקיים סיבוב שני או לא).
בחירת הנשיא > מקרים יצאי דופן

בשנת 1919 נבחר הנשיא הראשון, קארלו יוהו סטולברג על ידי הפרלמנט. ב-1940 ו-1943 לא התקיימו בחירות ציבוריות עקב מלחמת ההמשך וחבר האלקטורים שנבחר ב-1937, המשיך לבחור את הנשיא. ב-1944, לאחר שריסטו ריטי התפטר במהלך כהונתו, נבחר קארל גוסטף אמיל מנרהיים באמצעות חקיקה מיוחדת לכהונה בת שש שנים. ב-1946, לאחר שמנרהיים פרש לפני תום תקופת כהונתו הוסמך הפרלמנט למנות לו מחליף למשך שארית הכהונה ומינה לתפקיד את ראש הממשלה יוהו קוסטי פאסיקיבי. ב-1973 האריך הפרלמנט באמצעות חקיקה מיוחדת את כהונתו של אורהו קקונן עד 1978, שבה שב ונבחר בבחירות.
סמכויות

סמכויות הנשיא קבועות בחוקה, אך ניתן להוסיף סמכויות באמצעות חקיקה רגילה. עד שורת רפורמות שנערכו מאמצע שנות השמונים ועד 1994 היו בידי הנשיא סמכויות נרחבות. סמכויות אלה צומצמו בעקבות כהונתו בת 26 השנים (1956–1982) של קקונן.
בין 1919 ל-1991 הייתה בסמכות הנשיא האפשרות לפזר את הפרלמנט ולקבוע קיום בחירות, ללא כל צורך באשרור ממקור סמכות אחר (כדוגמת ראש הממשלה). סמכות זו הוגבלה בתיקון לחוקה ומ-1991 הפכה זו להיות סמכות טקסית, כאשר ראש הממשלה, לאחר התייעצות עם סיעות הבית, מביא לנשיא המלצה לפיזור הפרלמנט, ההנחיה לפיזור הבית מגיעה מהנשיא.
הנשיא, לאחר תוצאות של בחירות כלליות, או כאשר הממשלה מתפטרת, ממליץ על מועמד המסוגל להרכיב ממשלה. לאחר שהמועמד מאושר בפרלמנט ממשיך הנשיא, ממנה את המועמד לראש ממשלה וממנה את השרים שהוצעו לו על ידי ראש הממשלה (סמכות זו הייתה נרחבת ביותר בעבר והנשיא יכל למנות שרים בלי התייעצות עם ראש הממשלה).
הנשיא מקבל את התפטרות ראש הממשלה אם הפסיד בהצבעת אי אמון בפרלמנט.
הנשיא ממנה, בין השאר, את ראש הבנק המרכזי, את התובע הכללי, את שגרירי פינלנד ואת ראש הביטוח הלאומי. כל המינויים נעשים לפי המלצת משרדי הממשלה הרלוונטיים.
הנשיא אחראי על מדיניות החוץ והביטחון, בתיאום עם הממשלה. חוזים בינלאומיים בעלי השפעה על חקיקה פנימית חייבים לעבור אשרור של הפרלמנט. הנשיא מחליט על יציאה למלחמה או לחתימת חוזה שלום, בהסכמת הפרלמנט.
כל חוק שמתקבל בפרלמנט חייב לעבור חתימת קיום של הנשיא על מנת שיכנס לתוקף. על הנשיא לאשר את החוק במשך שלושה חודשים, בהם הוא יכול להתייעץ עם בית המשפט העליון. אם סירב לחתום, חוזר החוק לפרלמנט, שרשאי לחזור ולאשר אותו ברוב ולהכניסו לתוקף ללא הסכמת הנשיא.
ככלל, הנשיא אינו יכול להעביר את סמכויותיו לאחר, פרט לתפקידו כמפקד העליון של הצבא, אותו הוא יכול להעביר לאזרח פיני אחר.
במצב חירום יכול הנשיא לקבל סמכויות חירום נרחבות, לתקופה של שנה, בצו ממשלתי ובהסכמת הפרלמנט.
הנשיא נושא נאומים ציבוריים בפתיחת הפרלמנט ובנעילתו ובכל 1 בינואר.
לנשיא אין סגן, היה ואינו מסוגל למלא את תפקידו, הופכים ראש הממשלה או סגנו לנשיא בפועל. אם המצב בו נבצר מהנשיא למלא את תפקידו הופך לקבוע או אם הנשיא נפטר תוך-כדי כהונתו, נערכות בחירות חדשות לנשיאות מוקדם ככל האפשר.
טבסקו (פלפל)

| טבסקו |
| --- | --- |

מיון מדעי
מערכה:: צמחים וסקולריים
סדרה:: סולנאים
משפחה:: סולניים
סוג:: פלפלת
מין:: Capsicum frutescens
שם מדעי
 Capsicum frutescens ‘Tabasco’

פלפל הטבסקו הוא זן של הפלפל החריף "Capsicum frutescens", שמקורו במקסיקו. הוא מוכר בעיקר בזכות השימוש בו ברוטב טבסקו.
חלק גדול ממלאי פלפל הטבסקו נפל קורבן לנגיף מוזאיקת הטבק בשנות ה-60; הזן העמיד הראשון (Greenleaf tabasco) לא היה מעובד עד 1970 בערך.
שם

הפלפלים נקראים על שם מדינת טבסקו המקסיקנית. באנגלית, האות הראשונה במילה טבסקו ניתנת כאות קטנה כאשר המילה מתייחסת לזן הבוטני, אך היא כתובה באות גדולה כאשר מתייחסים למדינה המקסיקנית או למותג הרוטב החריף, רוטב טבסקו.
הערות שוליים

↑  Andrews, Jean (1998). The Pepper Lady's Pocket Pepper Primer. University of Texas Press. p. 151. ISBN 0-292-70483-6.
| עשבי תיבול ותבלינים קולינריים |
| --- | --- | --- |
| עשבי תיבול | ריחן מצוי (בזיליקום) • עלי דפנה • תמכה (צ'רוויל) • שום העירית (צ'ייווס) • כוסברה • עלי קארי • שמיר • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • נענע • אורגנו • פטרוזיליה • רוזמרין • מרווה (סייג') • צתרה (סייבורי) • חומעה (סורל) • לענה (טרגון) • קורנית |  |
| תבלינים | פלפל אנגלי • אניס • פלפל שחור • פלפל ברזילאי • כרוויה (קימל) • הל • פלפל חריף (פלפל קאיין • צ'יפוטלה • פלפל אדום כתוש • חלפניו • טבסקו) • קינמון • ציפורן • כמון (קצח תרבותי) • שבת ריחני (שמיר) • שומר • גרגרנית יוונית • גלנגל • שום • זנגביל • חזרת הגינה • לימון פרסי • שוש קירח • מסטיקא • מחלב • קצח תרבותי • מוסקט • אבקת בצל • פפריקה • פלפל פרואני • זרעי רימון • זרעי פרג • זעפרן • שומשום • פלפל סצ'ואן • כוכב אניס • אוג (סומאק) • תמרהינדי • טונקה • כורכום • ואסאבי • יוזו • גרידת פרי הדר |  |
| תערובות | אג'יקה • בהרט • ברבר • בוקה גרני • צ'אט מסאלה • אבקת קארי • דקה (מטבל) • תערובת חמשת התבלינים • גאראם מסאלה • אבקת שום • מלח שום • אריסה • חוויאג' • ארב דה פרובאנס •  חמלי סונלי • Italian seasoning (אנ') • פלפל לימון • Mixed Spice • פאמפקין ספייס • ראס אל חנות • שארנה סול • טאביל • טנדורי מסאלה • זעתר |  |
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007555921005171  LCCN: sh85131780 
פלפל טבסקו על שיחו בגנים הבוטניים של ברגיאנסקה, סטוקהולם, 2013
דקה (מטבל)

| --- | --- |

 
 מאכלים
 סוג:  מטבל 
 מוצא:  מצרים 
 מרכיבים עיקריים:  שומשום, פפריקה, פלפלת צ'ילי 
 
הכנת דקה
דקה (בערבית: دقة ) או: דואה היא מטבל מצרי המכיל תערובת של עשבי תיבול, אגוזים (בדרך כלל אגוז לוז) ותבלינים (כגון כמון, כוסברה, קימל, שומשום ופלפל שחור). בדרך כלל נאכלת כחלק ממנה ראשונה - ומשמשת מטבל ללחם או ירקות. שם המטבל נגזר מהמילה הערבית "לכתוש" מכיוון שהתערובת נכתשת לאחר קלייתה לשם קבלת מרקם גרגרי שאינו דומה לאבקה או לממרח אחיד.
נשיקה אחרונה

| --- | --- |

עטיפת הסרט
 בימוי:  טוני גולדווין 
 הופק בידי:  גארי לוצ'סי, טום רוזנברג 
 תסריט:  פול האגיס זאק בראף
 עריכה:  ליסה זנו צ'ורגין 
 שחקנים ראשיים:  זאק בארף
 מוזיקה:  מייקל פן 
 צילום:  טום סטרן 
 מדינה:  ארצות הברית 
 חברת הפקה:  ניו ליין סינמה 
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  10 בספטמבר 2006
 משך הקרנה:  115 דק' 
 שפת הסרט:  אנגלית 
 סוגה:  סרט דרמה, סרט קומדיה 
 תקציב:  $20,000,000
 הכנסות:  $15,852,401
 הכנסות באתר מוג'ו:   lastkiss06
 www.lastkissmovie.com
 דף הסרט ב־IMDb
 
נשיקה אחרונה (באנגלית: The Last Kiss) הוא סרט אמריקאי מסוגת דרמה רומנטית משנת 2006.
הסרט בבימויו של טוני גולדווין ובכיכובם של: זאק בראף, ג'סינדה בארט, רייצ'ל בראף וקייסי אפלק.
עלילת הסרט סובבת סביב זוג צעיר וחבריהם, המתמודדים עם החיים כבוגרים ועם סוגיות של מערכות יחסים ומחויבות.
מבחינה מסחרית הסרט כשל ולא החזיר את עלויות ההפקה.
תקציר העלילה

הרפתקה רומנטית שמוכיחה מחדש שאהבה ונישואין יכולים להפוך כל גבר לילד קטן. חמישה חברים בשנות ה-30 לחייהם מתמודדים עם הפחד הנצחי ממחויבות ושיגרה. דרמה קומית רגישה על הצורך של כל אדם להרגיש נאהב ועל המאמץ הכרוך בלשמור על האהבה.
צוות השחקנים והדמויות > דמויות ראשיות

מייקל (זאק בראף) – החבר של ג'נה במהלך הסרט שוכב עם אשה זרה.
ג'נה (ג'סינדה בארט) – אשתו של מייקל, בסוף הסרט נבגדת על ידי החבר שלה.
קים (רייצ'ל בילסון) – במהלך הסרט התאהבה במייקל ובסוף שכבה עם מייקל אך איננה הייתה מודעת שהוא בקשר ואב לילד שבדרך.
קריס (קייסי אפלק) – חברו הטוב ביותר של מייקל, בסוף הסרט מחליט להתגרש מאשתו.
צוות השחקנים והדמויות > דמויות משניות

ליזי (מייקל ווסטן) – אחד מחבריו של מייקל, נוהג להשתכר, האקס של אריאנה.
קני (אריק כריסטיאן אולסן) – אלכוהוליסט, נרקומן, אחד מחבריו של מייקל.
אריאנה (מארלי שלטון) – האקסית של ליזי.
ליסה (לורן לי סמית) – גרושתו של קריס, אם לתינוק.
פרופסור באולר (הרלוד ראמיס) – אביה של ג'נה, נשוי לאנה.
אנה (בליית' דאנר) – אמה של ג'נה, נשואה ל פרופסור באולר.
סטפאן (טום וילקינסון) – האקס של אנה.
ביקורות

הביקורות על הסרט היו מעורבות. באתר Rotten Tomatoes, המשקלל ביקורות של מבקרים רבים, קיבל הסרט 46% ביקורות חיוביות בלבד.
פסקול

"שוקולד" - Snow Patrol.
"מייל כוכב" - ג'ושוע ראדין.
"משכך כאבים" - Turin Brakes.
"תמרור אזהרה" - קולדפליי.
"רוכבים" - האחים קארי.
"אל סלבדור" - אתלט.
"מחבואים" - imogen heap.
"הסיבה מדוע" - רייצ'ל יאמאגטה.
"תחזיק אותך בזרועותיי" - ריי לה מונטייג.
"הנבואה" - Remy Zero.
"שקית נייר" - פיונה אפל.
"היום הוא היום" - איימי מאן.
"הנשק של אישה" - עמוס לי.
"סיגריות ושוקו" - רופוס ויינרייט.
"משקולת נייר" - סקיילר פיסק וג'ושוע ראדין.
הערות שוליים

↑  הדף המקורי באתר rotten tomatoes
שארנה סול

| --- | --- |

 
 מאכלים
 סוג:  תבלין
 מטבח:  בולגרי
 מוצא:  בולגריה בולגריה
 אופן הגשה:  קר
 מרכיבים עיקריים:  מלח ועשבי תיבול
 
שארנה סול (בבולגרית: Шарена Cол) היא תערובת תבלינים מעשבי תיבול מיובשים הפופולרית בבולגריה.
התערובת מורכבת ממלח, חילבה, פלפל שחור, פפריקה מתוקה או חריפה, כמון, זרעי דלעת, טימין, קמח תירס, פלפל קאיין ולעיתים גם פירורי לחם טחונים.
מלבד שמו המקורי, התבלין נקרא ברוסית מלח בולגרי (болгарская соль).
הערות שוליים

↑  Шарена сол в Болгарии, ‏7 בנובמבר 2018 (ברוסית)
↑  Пестрая соль "Шарена", Поварёнок (ברוסית)
↑  Болгарская соль или Шарена сол, homecooking.pp.ua (ברוסית)
| עשבי תיבול ותבלינים קולינריים |
| --- | --- | --- |
| עשבי תיבול | ריחן מצוי (בזיליקום) • עלי דפנה • תמכה (צ'רוויל) • שום העירית (צ'ייווס) • כוסברה • עלי קארי • שמיר • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • נענע • אורגנו • פטרוזיליה • רוזמרין • מרווה (סייג') • צתרה (סייבורי) • חומעה (סורל) • לענה (טרגון) • קורנית |  |
| תבלינים | פלפל אנגלי • אניס • פלפל שחור • פלפל ברזילאי • כרוויה (קימל) • הל • פלפל חריף (פלפל קאיין • צ'יפוטלה • פלפל אדום כתוש • חלפניו • טבסקו) • קינמון • ציפורן • כמון (קצח תרבותי) • שבת ריחני (שמיר) • שומר • גרגרנית יוונית • גלנגל • שום • זנגביל • חזרת הגינה • לימון פרסי • שוש קירח • מסטיקא • מחלב • קצח תרבותי • מוסקט • אבקת בצל • פפריקה • פלפל פרואני • זרעי רימון • זרעי פרג • זעפרן • שומשום • פלפל סצ'ואן • כוכב אניס • אוג (סומאק) • תמרהינדי • טונקה • כורכום • ואסאבי • יוזו • גרידת פרי הדר |  |
| תערובות | אג'יקה • בהרט • ברבר • בוקה גרני • צ'אט מסאלה • אבקת קארי • דקה (מטבל) • תערובת חמשת התבלינים • גאראם מסאלה • אבקת שום • מלח שום • אריסה • חוויאג' • ארב דה פרובאנס •  חמלי סונלי • Italian seasoning (אנ') • פלפל לימון • Mixed Spice • פאמפקין ספייס • ראס אל חנות • שארנה סול • טאביל • טנדורי מסאלה • זעתר |  |
בוגוניה (סרט)

| --- | --- |
 מבוסס על:  Save the Green Planet! 
 בימוי:  יורגוס לנתימוס 
 תסריט:  ויל טרייסי 
 שחקנים ראשיים:  אמה סטון ג'סי פלמונס 
 מדינה:  ארצות הברית, קוריאה הדרומית, אירלנד 
 חברה מפיצה:  Focus Features, CJ ENM, סרטי יוניברסל 
 שפת הסרט:  אנגלית 
 דף הסרט ב־IMDb
 
בוגוניה (באנגלית: Bugonia) הוא סרט מדע בדיוני קומי עתידי בבימויו של יורגוס לנתימוס, על פי תסריט מאת וויל טרייסי. הוא רימייק באנגלית של הסרט הדרום קוריאני הצילו את הכוכב הירוק! משנת 2003, ומככבים בו אמה סטון, ג'סי פלמונס ואליסיה סילברסטון.
הסרט עתיד לעלות לאקרנים בארצות הברית ובקנדה ב-7 בנובמבר 2025.
רקע עלילתי

שני צעירים אובססיביים לקונספירציות חוטפים מנכ"לית של חברה גדולה, משוכנעים שהיא חייזרית שבאה להרוס את כדור הארץ.
שחקנים

אמה סטון - מישל, מנכ"לית חברת תרופות גדולה
ג'סי פלמונס - טדי, כוורן אובססיבי לקונספירציות
אליסיה סילברסטון - אמו של טדי
הפקה

במאי 2020 הוכרז על פיתוח רימייק באנגלית של סרט הפולחן הדרום קוריאני הצילו את הכוכב הירוק! מאת ג'אנג ג'ון הוואן, כשוויל טרייסי היה אמור לעבד את התסריט, וג'אנג לחזור ולביים. ההחלטה התקבלה בעקבות הפופולריות הגוברת של תוכן קוריאני ברחבי העולם, בפרט לאחר זכייתו של הסרט פרזיטים בפרס אוסקר לסרט הטוב ביותר, והצלחתה הגדולה של סדרת הטלוויזיה משחק הדיונון. הבמאי ארי אסטר היה אחד מהמפיקים, והיה מעורב באופן מכריע הן בגיוסו של טרייסי והן בהחלטה לשנות את מגדר הדמות הראשית מזכר, כפי שהייתה בסרט המקורי, לנקבה.
בפברואר 2024 הוכרז כי יורגוס לנתימוס יביים את הסרט במקומו של ג'אנג. בהמשך אותו החודש נודע כי אמה סטון מנהלת מגעים לככב בסרט, לאחר שהשתתפה בשלושת סרטיו האחרונים של הבמאי. במאי 2024 רכשה חברת Focus Features את זכויות ההפצה העולמיות של הסרט. נודע גם שג'סי פלמונס הצטרף לפרויקט, שקיבל את השם "בוגוניה". באוקטובר 2024 הצטרפה אליסיה סילברסטון לצוות השחקנים.
צילומי הסרט החלו ביולי 2024 בהיי וויקומב באנגליה, שם נבנה סט סרטים זמני.
הערות שוליים

↑  Patrick Brzeski, Korean Cult Hit ‘Save the Green Planet!’ Set for Remake from CJ Entertainment, Ari Aster’s Square Peg, The Hollywood Reporter, ‏2020-05-07 (באנגלית אמריקאית)
1 2  Patrick Frater, Yorgos Lanthimos’ ‘Bugonia’: How ‘Parasite’ and ‘Squid Game’ Success Led the Auteur to Remake Korean Sci-Fi ‘Save the Green Planet’, Variety, ‏2024-07-19 (באנגלית אמריקאית)
↑  Elsa Keslassy,Patrick Frater, Yorgos Lanthimos Sets Remake of Korean Fantasy Film ‘Save the Green Planet’ With ‘Poor Things’ Producer Element Pictures (EXCLUSIVE), Variety, ‏2024-02-19 (באנגלית אמריקאית)
↑  Elsa Keslassy,Patrick Frater, Emma Stone in Talks to Star in Yorgos Lanthimos’ ‘Save the Green Planet’ Remake (EXCLUSIVE), Variety, ‏2024-02-20 (באנגלית אמריקאית)
↑  Diana Lodderhose,Anthony D'Alessandro, Focus Features Takes Worldwide Rights To Yorgos Lanthimos’ Next Movie ‘Bugonia’ With Emma Stone & Jesse Plemons – Cannes, Deadline, ‏2024-05-18 (באנגלית אמריקאית)
↑  Angelique Jackson, Alicia Silverstone Joins Emma Stone and Jesse Plemons in Yorgos Lanthimos’ Alien Conspiracy Movie ‘Bugonia’ (EXCLUSIVE), Variety, ‏2024-10-17 (באנגלית אמריקאית)
↑  Yorgos Lanthimos ‘Bugonia' with Emma Stone begins production in UK, www.kftv.com
צוות הצלה - בית הספר לשוטרים ולשוטרות

| --- | --- |

 סוגה:  סדרת טלוויזיה לילדים
 יוצרים:  קובי פז
 כותבים:  קובי פז
 בימוי:  קובי פז
 שחקנים:  אלון לשם, יהל בוסקילה, תומר שרון, שירי אביטובל, אדלי אורון, נטע בן יליד, שרון ברק, לינדה גילברג, נהוראי דוד, כרמל נצר, אדיר שטיבלמן
 מספר עונות:  1
 תוכנית מקור:  צוות הצלה
 הפקה
 מפיק:  בר לוי ענבל לוי אורלי אטלס כץ אסנת סרגה
 עורכים:  בונית בן עמי שירלי אורן ירון רודה
 צלמים:  מתן בללתי רומן פורצקי
 מוזיקה:  מיטל דה רזון קובי פז אסי טל
 אורך פרק:  15 דקות
 שידור
 רשת שידור:  ניק ג'וניור
 תקופת שידור מקורית:  22 בפברואר 2024 – הווה
צוות הצלה - בית הספר לשוטרים ולשוטרות היא סדרת טלוויזיה ישראלית חינוכית לילדים, המהווה המשך לסדרה "צוות הצלה". הסדרה שודרה לראשונה ב-22 בפברואר 2024 בניק ג'וניור. בת 2 עונות
תקציר העלילה

דן דן המפקד ושירה השוטרת פותחים בית ספר לשוטרים ולשוטרות ויחד עם הצוערים המתוקים, פגע רע, הרבל"ל ולחמית המטבחית הם יוצאים להרפתקאות. עם הצוערים: נטע, אריאל, פלג, ג׳יימס, נילי וים
הדמויות והשחקנים

אלון לשם - דן-דן
יהל בוסקילה - שירה
לינדה גילברג - אריאל
שרון ברק - פלג
אדלי אורון - ים
נהוראי דוד - ג'יימס
שירי אביטבול - נילי
נטע בן יליד - נטע
תומר שרון - פגע רע
כרמל נצר - לחמית
אדיר שטיבלמן - הרב"ל
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | — | — | 22 בפברואר 2024 | — |
פרקים ראשונים

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | שיעור בלשות | 22 בפברואר 2024 |
תקציר הפרק: אננס נגנב מהערוגה של הרבלל. פגע רע מוביל חקירה מאומצת, אבל דווקא לפלג יש תגלית מפתיעה ופגע מסתבך בפרשה.
| 2 | 2 |  | 25 בפברואר 2024 |
תקציר הפרק: הצוערים יוצאים בפעם הראשונה לנהוג על ניידות המשטרה, אלא שפגע לא הקשיב כשלימדו את התמרורים, ומגלה שזאת צרה צרורה.
| 3 | 3 |  | 26 בפברואר 2024 |
תקציר הפרק: הרבלל רוצה להתקבל לתזמורת המשטרה ומתאמן בלי הפסקה. פגע לא אוהב את הצלילים של הטובה, כלי הנגינה של הרבלל, ויש לו רעיון איך להשתיק אותו. מה יגידו הבוחנים בסוף הבחינה?
פלפל לימון

פלפל לימון תוצרת בית
פלפל לימון הוא תערובת תבלינים העשויה מגרידת לימון וגרגרי פלפל שחור מבוקעים.
גרידת הלימון נמעכת עם הפלפל כדי לאפשר לשמן האתרי המצוי בה לחדור לתוך הפלפל. לאחר מכן, התערובת מיובשת בתנור אפייה, ולעיתים גם נטחנת.
השימוש הנפוץ בתערובת הוא לתיבול דגים ומאכלי ים אחרים. מקובל להשתמש בה גם לתיבול בשר (במיוחד עופות) ופסטה.
ניתן להכין פלפל לימון באמצעים ביתיים, וכן לרכוש כמוצר תעשייתי. פלפל לימון מסחרי עשוי לכלול גם כמויות קטנות יותר של מרכיבים אחרים כגון מלח, סוכר, בצל, שום, חומצת לימון, פלפל קאיין ותבלינים אחרים.
ארב דה פרובאנס

| --- | --- |

 
 מאכלים
 סוג:  תערובת תבלינים 
 מוצא:  צרפת 
 מרכיבים עיקריים:  קורנית, לאושטיאן, תמכה, צתרה, מרווה, עלה דפנה, בזיליקום, אורגנו, רוזמרין, קורנית הבר, אזוב תרבותי, שומר פשוט 
 
אֶרְב דֶּה פּרוֹבַנְס (בצרפתית: Herbes de Provence, "עשבי פרובאנס") היא תערובת תבלינים המשמשת לתיבול במטבח הצרפתי. בבסיס התערובת פרחים ועלים של טימין, בזיליקום, אורגנו, מיורן וצתרה, זרעי שומר ועלי דפנה קצוצים, ויש המוסיפים לה לבנדר, רוזמרין, מנטה וטרגון.
מקורה של התערובת באזור פרובאנס שבדרום צרפת. השימוש בתערובת בעיקרו בבישול ולעיתים רחוקות כתיבול לאחר או בגמר הבישול. התערובת מתאימה לתיבול בשרים ודגים על הגריל או ירקות מאודים.
נעמי צורי

| --- | --- |

 לידה:  1917 צנעא, תימן 
 פטירה:  1995 (בגיל 78 בערך) 
 מוקד פעילות:  ישראל 
 סוג קול:  מצו-סופרן 
 שפה מועדפת:  עברית 
 
נעמי צורי (דצמבר 1917 – 14 בנובמבר 1995) הייתה זמרת ישראלית ממוצא יהודי-תימני, בעלת קול מֶצוֹ-סופרן.
ביוגרפיה > נעוריה ותחילת דרכה

נעמי צורי נולדה בצנעא בירת תימן. בשנת 1923, בילדותה, עלתה לארץ ישראל, וגרה בנחלת אחים בירושלים. בצעירותה הייתה חברה בתנועת הנוער "בחרות סוציאליסטית עברית" בקבוצה שהדריך אפרים קצ'לסקי (לימים קציר, נשיא מדינת ישראל).
ב-1937 נישאה למשה אלבוחר, ונולדו להם בן ובת. 
צורי למדה זמרה בסטודיו של פרופ' רוקה בירושלים והמשיכה את לימודיה באירופה, בהזמנת זמרת הסופרן אנה אֵל-טוּר (יהודייה מהאימפריה הרוסית שעברה לפריז ואחר-כך לאמסטרדם והייתה שם זמרת ומורה נודעת לפיתוח קול; אחת מתלמידותיה הידועות היא הזמרת ג'ני טורל), ששמעה את צורי בארץ ישראל. במשך שנתיים למדה צורי מאל-טור את אמנות ה"בל קאנטו". בשלב מאוחר יותר בקריירה שלה לימדה נעמי צורי פיתוח קול בסטודיו שפתחה בביתה בתל אביב.
קריירה

צורי הייתה בעלת קול מֶצוֹ-סופרן ששילבה בקריירה שלה את התרבות הקלאסית לצד התרבות העממית. בתחום זה היא הייתה חלוצת הזמרות התימניות. חובבי מוזיקה קלאסית הכירו אותה מביצועיה על הבמה לשירים האמנותיים של מלחיני ישראל ואירופה, ומאזינים אחרים הכירו את קולה הערב כששרה משירי טובי המשוררים והמלחינים בישראל או משירי ריקודי העם, כמו למשל השיר: "אם בארזים נפלה שלהבת מה יגידו אזובי הקיר" שהלחין יזהר ירון.
צורי שרה בתוכנית "פינת הילד", שהגישה אסתר סופר בקול ישראל במשך שבע שנים, שם היא לימדה שירי ילדים בליווי הפסנתרנית אלישבע יונוביץ'. צורי יזמה את הקמת מקהלת הילדים של "פינת הילד", ובחנה את הזמרים הצעירים לתוכנית, שבה שרו בין היתר את "כך הולכים השותלים", "יורם רב החובל מן הכרמל" וכן את "ט"ו בשבט" שחיברו יגאל וילצנר בן ה-9 ונחום ירון בן ה-10. נעמי שמר החמיאה לה במכתב מ-1958 על "הביצוע העליז והנקי של הילדים" ל"אחינו הקטן".
קריירה > ציוני דרך בהופעותיה

הופעתה הראשונה על הבמה הייתה באפריל 1941 באולם ההסתדרות של מועצת פועלי ירושלים. תוכנית ההופעה כללה אריות איטלקיות, מספר שירים של שוברט ושירים מאת מלחינים עבריים כגון פאול בן-חיים ומשה רפפורט.
ב-1942 הופיעה צורי ברסיטל במוזיאון תל אביב בתוכנית שכללה שירים אמנותיים של בטהובן, שוברט ומאהלר. מבקר המוזיקה הדקדקן דוד רוזוליו, שהתרשם מהופעתה של הזמרת הצעירה, ציין לאחר הקונצרט בביקורתו בעיתון "הארץ" (2 במרץ 1942) ש"איש לא ציפה מזמרת תימנייה לחדור בהצלחה לרוח תרבות המערב".
ב-1948 הופיעה בביצוע הבכורה של "שלושה שירים לסופרן ופסנתר" שחיבר המלחין יצחק אדל.
ב-1954 הופיעה בבכורה העולמית בעברית באופרה "דוד" של דאריוס מיו, שהועלתה בבנייני האומה בירושלים בצורת אורטוריה בתרגומו של אהרן אשמן, אשר הוזמנה על ידי "קרן קוסביצקי" במלאת 3,000 שנה לירושלים. צורי ביצעה את תפקיד אשת ישי בליווי תזמורת קול ישראל, תזמורת משטרת ישראל ומקהלות בניצוח גאורג זינגר.
כמו כן הופיעה עם שני סולנים, מקהלה ותזמורת קול ישראל בחיזיון "קול האדמה" של משה שמיר ומרק לברי. כזמרת רפרטואר קלאסי הופיעה נעמי צורי ברסיטלים ובקונצרטים בליווי תזמורות בישראל וכן בהולנד, בצרפת ובבלגיה.
בהזמנת רשות השידור של מרוקו הופיעה בתחנות שידור בצפון אפריקה. הופעותיה על גלי האתר בליווי תזמורות בארצות אלה הוציאו לה מוניטין אצל מאזיני הרדיו חובבי המוזיקה הקלאסית.